

**Eger Megyei Jogú Város Önkormányzata Közgyűlésének**

**Rendelettervezete**

**az Önkormányzat 2024. évi költségvetéséről, módosításának és végrehajtásának**

**rendjéről szóló 2/2024. (II. 26.) önkormányzati rendelet módosítására**

**Tisztelt Közgyűlés!**

A 2024. évi költségvetési rendeletet az államháztartásról szóló 2011. évi CXCV. törvény 34. § (4) bekezdése alapján javaslom módosítani.

Jelenleg az Önkormányzat Közgyűlésének irányítása alá tartozó költségvetési szervek és az Önkormányzat **2024. I-III. negyedévi** előirányzat változásainak átvezetése történt meg a 2024. évi költségvetési rendeleten.

Az előirányzat-módosítások érintik a működési- és felhalmozási bevételeket, illetve kiadásokat.

A bevételi- és kiadási főösszeg 2.307.424.606 Ft-tal nő, a 2024. szeptember 30-i **módosított előirányzat ennek megfelelően 27.347.750.460 Ft.**

A módosított költségvetési mérleg főösszegének változásához a 2023. évi maradvány 1.264.902.518 Ft-tal, a központi támogatások pótelőirányzatai 213.807.477 Ft-tal, a Közgyűlés döntésen alapulóan 119.645.058 Ft-tal, az átvett pénzeszközök és támogatások államháztartáson belülről 391.805.884 Ft-tal, a polgármesteri saját hatáskörű módosítás 558.279 Ft-tal, valamint az intézményi saját hatáskörű módosítások 316.705.390 Ft-tal járultak hozzá.

A rendeletmódosítás **1. és 2. melléklete** tartalmazza **a bevételek és a kiadások címszámok szerinti** előirányzat **változásait, a 3. melléklete** a **költségvetési mérleg** előirányzat módosulását, a **4. melléklete** a költségvetési szervek és az Önkormányzat **létszámkeret módosulását mutatja be.**

A 2024. évi költségvetési rendelet 4. melléklete az **európai uniós támogatással megvalósuló programok, projektek** **tervezett** **bevételeit és kiadásait** mutatja be, mely nem módosul.

A 2024. évi költségvetési rendelet **5. melléklete** mutatja be a 2024. január 1-én fennálló hitelek, valamint a **2024. évre tervezett fejlesztési hitel törlesztésének alakulását a futamidő végéig,** mely nem módosul.

A 2024. évi költségvetési rendelet 6. melléklete mutatja be a kezességvállalásokból fennállókötelezettségek a kezesség érvényesíthetőségének végéig, mely nem módosul.

A 2024. évi költségvetési rendelet 7. melléklete mutatja be a **tervezett fejlesztési feladatokhoz kapcsolódó várhatóan adósságot keletkeztető ügyleteket,** mely nem módosul.

**Az előterjesztés mellékletei tájékoztató jelleggel mutatják be az alábbiakat:**

* I-II. mellékletek a **bevételi és kiadási előirányzatok költségvetési fejezetenkénti változását** az előirányzat-nyilvántartásnak megfelelően.
* III. a-c mellékletek a **polgármesteri és intézményvezetői hatáskörben történt - rendeletmódosítást érintő -előirányzat változásokat 2024.01-03.hónapban**
* IV. a-d mellékletek a **polgármesteri és intézményvezetői hatáskörben történt - rendeletmódosítást érintő -előirányzat változásokat 2024. április hónapban**
* V. a-d mellékletek a **polgármesteri és intézményvezetői hatáskörben történt - rendeletmódosítást érintő -előirányzat változásokat 2024. május hónapban**
* VI. a-c mellékletek a **polgármesteri és intézményvezetői hatáskörben történt - rendeletmódosítást érintő -előirányzat változásokat 2024. június hónapban**
* VII. a-b mellékletek a **polgármesteri és intézményvezetői hatáskörben történt - rendeletmódosítást érintő -előirányzat változásokat 2024. július hónapban**
* VIII. a-c mellékletek a **polgármesteri és intézményvezetői hatáskörben történt - rendeletmódosítást érintő -előirányzat változásokat 2024. augusztus hónapban**
* IX. a-c mellékletek a **polgármesteri és intézményvezetői hatáskörben történt - rendeletmódosítást érintő -előirányzat változásokat 2024. szeptember hónapban**

Tájékoztató jelleggel a módosítások könnyebb nyomonkövethetősége érdekében az elfogadásra váró módosításokkal egységes szerkezetbe foglalt önkormányzati rendeletet is

A rendelettervezet **előzetes hatásvizsgálatát** elvégeztük, melyet külön mellékletként csatolunk.

Kérem a Tisztelt Közgyűlést, hogy a javaslat mellékletei szerinti részletezés alapján fogadja el a 2024. évi költségvetést módosító rendeletét!

Eger, 2024. november 13.

**Vágner Ákos**

polgármester